Παγκόσμιο Κύπελλο Ποδοσφαίρου 2030

Το Παγκόσμιο Κύπελλο Ποδοσφαίρου 2030 (αγγλικά : 2030 FIFA World Cup) θα είναι το 24ο Παγκόσμιο Κύπελλο Ποδοσφαίρου της FIFA, μια διεθνής διοργάνωση ποδοσφαίρου που πραγματοποιείται κάθε 4 χρόνια και στο οποίο συμμετέχουν οι εθνικές ομάδες των μελών της FIFA. Σε αυτήν τη διοργάνωση θα συμπληρωθούν 100 χρόνια από το Πρώτο Παγκόσμιο Κύπελλο, που πραγματοποιήθηκε στην Ουρουγουάη το 1930, και η χώρα αυτή έχει εκφράσει ενδιαφέρον να φιλοξενήσει την 24η έκδοση της διοργάνωσης για την επέτειο των 100 χρόνων.

 Επιλογή διοργανωτή 
Έχουν κατατεθεί δυο υποψηφιότητες για το Παγκόσμιο Κύπελλο Ποδοσφαίρου της FIFA του 2030. Η πρώτη ήταν μια συλλογική υποψηφιότητα από τα μέλη της Ομοσπονδίας Ποδοσφαίρου Αργεντινής και της Ομοσπονδίας Ποδοσφαίρου Ουρουγουάης. Η δεύτερη ήταν από την  Αγγλική Ποδοσφαιρική Ομοσπονδία. Σύμφωνα με τους κανονισμούς της FIFA που ισχύουν από το 2017, το Παγκόσμιο Κύπελλο του 2030 δεν μπορεί να λάβει χώρα στην Ασία, καθώς τα μέλη της ασιατικής επιτροπής αποβλήθηκαν από τη διαδικασία μετά την επιλογή του Κατάρ το 2022, ούτε μπορεί να λάβει χώρα στη Βόρεια Αμερική (CONCACAF), όπου θα γίνει το διοργάνωση του 2026.

Η κοινή υποψηφιότητα της Αργεντινής και της Ουρουγουάης ανακοινώθηκε στις 29 Ιουλίου 2017. Οι παίκτες της Μπαρτσελόνα Λουίς Σουάρες και Λιονέλ Μέσι προώθησαν αυτήν την υποψηφιότητα. Στις 31 Αυγούστου 2017, προτάθηκε η Παραγουάη ως τρίτη διοργανώτρια χώρα. Το CONMEBOL επιβεβαίωσε την τριπλή υποψηφιότητα τον Σεπτέμβριο του 2017. Η υποψηφιότητα "Ουρουγουάη-Παραγουάη-Αργεντινή" για τη διεξαγωγή της διοργάνωσης συμπίπτει με τα 100ά γενέθλια από το πρώτο Παγκόσμιο Κύπελλο Ποδοσφαίρου (με τη διοργάνωση να πραγματοποιείται στην Ουρουγουάη), καθώς και με τα 200 χρόνια από την ανεξαρτησία και το πρώτο Σύνταγμα της Ουρουγουάης.

Το 2015, ο Άγγλος αντιπρόεδρος της Ομοσπονδίας Ντέιβιντ Γκιλ είχε δηλώσει ότι η χώρα του θα μπορούσε να θέσει υποψηφιότητα για το Παγκόσμιο Κύπελλο του 2030, με την προϋπόθεση ότι η διαδικασία επιλογής του οικοδεσπότη θα γινόταν με μεγαλύτερη διαφάνεια. Ο δημοσιογράφος Μπεν Ράμσμπι έγραψε, "Η Αγγλία είναι μια από τις ελάχιστες χώρες που θα ήταν σε θέση να φιλοξενήσουν καθ' ολοκληρίαν μια εκδήλωση με 48 έθνη, όταν ο διευθύνων σύμβουλος της Ομοσπονδιας Μάρτιν Γκλεν ξεκαθάρισε νωρίτερα την ίδια χρονιά ότι η υποψηφιότητα της χώρας για το 2030 ήταν μια επιλογή". Τον Ιούνιο του 2017, ο πρόεδρος της UEFA Αλέξαντερ Τσεφερίν ανέφερε ότι η  UEFA θα προσπαθούσε σίγουρα να φιλοξενήσει το Παγκόσμιο Κύπελλο το 2030. Τον ίδιο μήνα, η UEFA ανακοίνωσε ότι "θα υποστήριζε μια υποψηφιότητα της Βρετανίας για το 2030".

Ο πρόεδρος της Νότιας Κορέας Moon Jae-in πρότεινε τον Ιούνιο του 2017 να διεξαχθεί το Παγκόσμιο Κύπελλο στο βορειοανατολικό ασιατικό μπλοκ, συμπεριλαμβανομένων και της Βόρειας και Νότιας Κορέας, λέγοντας στον πρόεδρο της FIFA Τζάνι Ινφαντίνο ότι κάτι τέτοιο θα βελτίωνε τις σχέσεις στην περιοχή. Ο Chung Mong-gyu, ο διευθυντής της  Ποδοσφαιρικής Ομοσπονδίας της Νότιας Κορέας, ανανέωσε την προσφορά της χώρας στο Συνέδριο της FIFA στη Μόσχα τον Ιούνιο του 2018.

Την ίδια ημέρα, η Αγγλική Ομοσπονδία Ποδοσφαίρου ανακοίνωσε ότι ήταν σε συζητήσεις με τα άλλα έθνη για μια ευρεία υποψηφιότητα του Ηνωμένου Βασιλείου ώστε να φιλοξενήσει τη διοργάνωση.

Υπήρξε επίσης ενδιαφέρον από την Αίγυπτο να υποβάλλει υποψηφιότητα για το Παγκόσμιο Κύπελλο Ποδοσφαίρου της FIFA, κάτι που εκφράστηκε από τον Υπουργό Αθλητισμού της χώρας.

 Υποψηφιότητες 

 CONMEBOL
//
 CAF
//


 UEFA
////
//
 Συνομοσπονδιακές (3: AFC, CAF, UEFA)
//

Επιλογή
Στις 4 Οκτωβρίου 2023 η FIFA ανακοίνωσε ότι η τελική επιλογή έδωσε, 
για πρώτη φορά, τρεις χώρες από δύο ηπείρους που θα φιλοξενούν τη διοργάνωση, την Ισπανία, την Πορτογαλία και το Μαρόκο. Επιπλέον, η Αργεντινή, η Παραγουάη και η Ουρουγουάη θα τιμήσουν την 100ή επέτειο του Παγκοσμίου Κυπέλλου. Το πρώτο παιχνίδι, παράλληλα με έναν ειδικό εορτασμό της εκατονταετηρίδας, θα διεξαχθεί στο Εστάδιο Σεντενάριο στο Μοντεβιδέο της Ουρουγουάης. Ο δεύτερος και ο τρίτος αγώνας θα διεξαχθούν σε Αργεντινή και Παραγουάη, αντίστοιχα. Οι υπόλοιποι αγώνες θα διεξαχθούν σε Ισπανία, Μαρόκο και Πορτογαλία.

 Παραπομπές 

 Η.Π.Α-Καναδάς-Μεξικό 2026 FIFA World Cup 2034 ΦΙΦΑ 2026 Παγκόσμιο Κύπελλο Ποδοσφαίρου ΦΙΦΑ 2034